Rhodes-standbeeld verdwyn … van Twee Oseane-medaljeFoto: Lester Kiewit/Twitter City Press berig op sy webtuiste dat dit wil voorkom of die marathon se organiseerders besluit het om liewer ver weg te bly van omstredenheid deur Rhodes te verban van die handpalm-grootte medaljes wat Saterdag aan hardlopers uitgedeel is nadat hulle die marathon voltooi het. ŉ Hardloper het na die marathon getwiet: “Het pas na my medalje geloer. Dit is die Universiteit van Kaapstad se bo-kampus maar sonder die Rhodes-standbeeld.” Die TV-joernalis Lester Kiewit het getwiet: “Rhodes het van die Twee Oseane-medalje geval.” Die jaarlikse 56 km-ultramarathon eindig op die UK-kampus. ŉ Groep UK-studente eis dat die standbeeld verwyder word. Dit het ook tot ander voorvalle gelei waar standbeelde verniel is. Carol Vosloo, hoofbestuurder van die Twee Oseane-marathon, het gesê die afwesigheid van die standbeeld op die medalje was blote “toeval”. City Press